Næsten 200.000 rejsende glemte at tjekke ud med deres rejsekort i 2012. Det viser en opgørelse, som Rejsekortet A/S har lavet for DRs forbrugermagasin Kontant.

Det er for mange, lyder kritikken. Standerne, hvor man tjekker ind og ud, ligner hinanden til forveksling, og det forvirrer, mener Forbrugerrådet.

Hver gang en rejse mangler et tjek-ud, bliver der trukket 50 kroner fra kundens rejsekort - uanset hvor lang rejsen har været.